**Generalforsamlingen 20230303**

Dagsorden:

Chairmanager åbnede mødet med en skål i de dejlige reference ØL og apperitifes .

 1. Valg af referent: Enstemmigt Valgt Neis.

 2. Valg af dirigent: Enstemmigt Valgt Neis. Dirigenten konstaterede at GF var lovligt indkaldt.

 3. Formandens beretning : Enstemmigt vedtaget, med applause. der var en kort snak om Verdens måske bedste Ulkløb

4. Kassererens beretning: Enstemmigt vedtaget, der var dog en forkert udregning som den skarpsindige Chairmanager så, alt blev rettet.

5. Fastlæggelse af kontingent for næste regnskabsår:

 Uforandret 250kr. Pr. Måned

6. Fastlæggelse af tilskud til Medlemsmøder: .

 Vi havde en snak om det burde være højere, men endte med forandret 300 pr. Mand.

7. Indkomne forslag

Der var ingen indkomne forslag

8. Valg til bestyrelsen: alle modtager genvalg, med applause.

 9. Valg af revisor: Revisoren fortsætter, vil dog gerne have lidt flere ØL, så han er skarpere fremadrettet.

 10. Eventuelt :

Der blev foreslået en tur til udlandet / Ølfestival 2024, MoneyManager laver doodle, Jesper & Sonni kigger ind i det.

Bytur 2023: der blev vedtaget øget bidrag fra klubben 1500 – 2000 Kr. Pr. Mand. MM laver Doodle. Morten & Ole kigger ind i dag / Program.

CM havde en idé om at tage til Sverige i sommer 2023, MM laver doodle. Hoppapalooza 29 juli blev nævnt som mulighed.

Fanø festival 2024 1/3-3/3 dykker Ole ned i det og melder tilbage.

GF blev afsluttet og dirigenten takkede for god ro og orden.

**Vore vedtægter**

**§ 1    Foreningens navn**

Stk. 1

Foreningens navn er Ulkløbben.

Stk. 2

Foreningen er stiftet d. 16. september 2005

Stk. 3

Foreningen er hjemhørende i København.

**§ 2    Foreningens formål**

Stk. 1

At forsøge at smage alt øl i verden.

Stk. 2

  At udbrede kendskabet til og viden om øl i foreningen.

Stk. 3

At deltage i arrangementer, hvor der bliver konsumeret store mængder øl

Stk. 4

At udbrede kendskabet til kvalitetsøl uden for foreningen gennem højlydt praleri med den i § 2, Stk. 2 opnåede viden.

**§ 3    Medlemskab**

Stk. 1

  Medlemmer af Ulkløbben er:

Jesper Hammerstrøm (Formand/Webmaster)

Sonni Nielsen (Næstformand)

Morten Hammerstrøm (Kasserer/Revisor/ass. Webmaster)

Henrik Faurschou (Brand Manager)

Ole Neis Gudbergsen (Event Manager)

Michael Lindberg

Frank G. Jensen

Stk. 2

Som Medlem af foreningen kan optages enhver ”Prospect”.

Stk. 3

Prospects indstilles af mindst et af de i § 3, Stk. 1 nævnte medlemmer.

Stk. 4

Indstilling af Prospect til Medlem kan ske følgende et medlemsmøde hvor Prospect har deltaget og hvor mindst 75 % af de i § 3. stk. 1 nævnte Medlemmer er fremmødt.

Der må blandt de fremmødte Medlemmer være enstemmighed for optagelsen af Prospect.

Når de fremmødte medlemmer har opnået enstemmighed for optagelsen er Prospect accepteret som medlem øjeblikkeligt og vil ved førstkommende  generalforsamling optages i § 3, Stk. 1.

Stk. 5

Nyoptagne Medlemmer afholder deres første medlemsmøde uden tilskud fra foreningen.

Stk. 6

Til foreningen kan være tilknyttet et antal ”Hangarounds”

Stk. 7

Hangarounds kan inviteres til enkelte medlemsmøder.

Hangaround status kan højst vare i 1 år.

**§ 4    Kontingent**

Stk. 1

Kontingent fastsættes på Generalforsamlingen.

Stk. 2

  Kontingent udgør for medlemmer 250,- kr. pr. måned fra 1/3-2013

Stk. 3

Kontingent forfalder d. 5. i hver måned og indbetales til foreningens bankkonto.

Stk. 4

Ved gentagne for sene indbetalinger kan generalforsamlingen fastsætte en bøde eller straf.

Stk. 5

Prospects betaler ikke kontingent.

Når Prospects optages som fuldgyldige medlemmer, betales kontingent ihht. § 4, Stk. 2 fra førstkommende hele måned.

Stk. 6

Hangarounds betaler ikke kontingent.

Hangarounds betaler for de enkeltarrangementer, som de deltager i.

Til almindelige Medlemsmøder betaler Hangarounds en pris svarende til det tilskud, som foreningen ihht. § 8, Stk. 3 yder til arrangøren pr. deltager.

Foreningens medlemmer fastsætter en fair pris for andre arrangementer. Denne pris skal så godt som muligt afspejle den reelle kostpris.

**§ 5    Foreningens ledelse**

Stk. 1

Foreningen ledes af medlemmerne i fællesskab.

Stk. 2

Foreningen tegnes af Formanden (ved forfald Næstformanden).

Stk. 3

Foreningen vælger selv Formand, Næstformand, Kasserer og Eventmanagers.

Stk. 4

Foreningen kan ledes af fire medlemmer. Formanden, Kassereren og to medlemmer

Stk. 5

Foreningen fastsætter selv sin forretningsorden.

Stk. 6

Foreningen fører Referat over Medlemsmøderne

Stk. 7

Foreningen vedligeholder følgende dokumentation:

Et referat for hvert Medlemsmøde

En liste over konsumerede øl pr. Medlemsmøde

En liste over afholdte og planlagte arrangementer herunder Medlemsmøder

En liste over Medlemmer, Prospects og Hangarounds

Stk. 8

Ethvert Medlem kan opstilles og dermed indvælges til bestyrelsesposter uagtet at Medlemmet ikke er fremmødt til et Medlemsmøde

Stk. 9

Foreningens regnskabsår er fra 1. januar til 31. december.

Stk. 10

Regnskabet skal foreligge klar til revisor senest fem uger før generalforsamlingen og skal foreligge klar senest tre uger før generalforsamlingen.

Stk. 11

Revisor skal have adgang til at foretage uanmeldt kasseeftersyn.

**§ 6    Generalforsamlingen**

Stk. 1

Generalforsamling er foreningens højeste myndighed. Kun den kan give, ændre eller ophæve vedtægterne.

Stk. 2

Ordinær generalforsamling afholdes hvert år i første kvartal. Indkaldelsen skal ske skriftligt med mindst to ugers varsel. Indkaldelsen skal være bilagt dagsorden.

Stk. 3

Den ordinære generalforsamlings dagsorden skal følge denne dagsorden:

1. Valg af referent

2. Valg af dirigent

3. Formandens beretning

4. Kassererens beretning

5. Fastlæggelse af kontingent for næste regnskabsår

6. Fastlæggelse af tilskud til Medlemsmøder

7. Indkomne forslag

8. Valg til bestyrelsen

9. Valg af revisor

10. Eventuelt

Stk. 4

Forslag der ønskes behandlet under pkt. 7, skal være formanden i hænde senest en uge før generalforsamlingen.

Stk. 5

Selskabets kontingent og tilskud til Medlemsmøder fastsættes på den ordinære generalforsamling

Stk. 6

Ekstraordinær generalforsamling skal afholdes når mindst 50 % af Medlemmerne fremsender skriftlig begæring herom til formanden.

Stk. 7

Alle ordinære generalforsamlinger er beslutningsdygtige uanset antallet af fremmødte medlemmer.

Stk. 8

Kun medlemmer der rettidigt har betalt kontingent jf. § 4 stk. 2, har stemmeret på generalforsamlinger.

Stk. 9

Selskabets regnskaber revideres af den af generalforsamlingen valgte revisor.

**§ 7    Medlemmer**

Stk. 1

Medlemmerne bør orientere foreningen om relevante nyheder inden for ølverdenen.

Stk. 2

  Foreningens medlemmer er forpligtet til på et Medlemsmøde at være i højt og godt humør.

Stk. 3

  Medlemmer kan i tilfælde af uheldige, pressede, pinlige eller andre former for ubehagelige situationer til enhver tid påberåbe sig fuldskab og dermed umuliggøre uddybelse af situationen.

Stk. 4

  Medlemmer er pålagt tavshedspligt om sådanne situationer som beskrevet i § 7, Stk. 3

Stk. 5

  Medlemmer formodes at følge trop i øldrikning.

Udviser Medlemmer stor passivitet i indtagelse i løbet af et Medlemsmøde er det at betragte som foragt for arrangøren.

Stk. 6

Medlemmer, der ikke overholder § 7, Stk. 2, Stk. 4 og Stk. 5, kan idømmes bøde eller bod af foreningens ledelse.

**§ 8    Medlemsmøder og Aktiviteter**

Stk. 1

Foreningens primære aktivitet er Medlemsmøderne.

På Medlemsmøderne smages mange, gode og interessante øl og der serveres mad.

Stk. 2

Foreningen tilstræber at afholde 4 – 6 Medlemsmøder årligt.

Medlemsmøderne afholdes af Medlemmerne på skift.

Nuværende rækkefølge:

-Henrik
-Sonni
-Morten
-Michael
-Frank
-Ole
-Jesper

Stk. 3

Der ydes et tilskud fra foreningen til afholdelse af et Medlemsmøde på ,- 300,- kr. pr. tilmeldt deltager.

Stk. 4

Medlemsmøderne bør indeholde følgende aktiviteter:

Velkomstøl

Valg af referent og udfylder af karakterskema

Ølsmagning med et grundlæggende tema

Spisning

Øldrikning (ikke at forveksle med ølsmagning)

Opdatering af aktivitetsplan

Vurdering af indstilling af nye medlemmer

Arrangøren af Medlemsmødet beslutter rækkefølgen og indholdet af de enkelte punkter.

Stk. 5

Senest en uge efter et Medlemsmøde påhviler det

Arrangøren at udsende en liste over konsumerede øl

Referenten at udsende et referat samt karakterskema

Medlemmerne at have takket arrangøren (også selv om intet kan huskes)

Stk. 6

Foreningen kan afholde eller deltage i andre aktiviteter end Medlemsmøderne. Evt. tilskud til sådanne arrangementer fastsættes af foreningens ledelse fra gang til gang.

**§ 9    Udmeldelse**

Stk. 1

Et medlem kan til enhver tid udmeldes af foreningen ved med skriftlig begrundelse at orientere foreningens ledelse.

Stk. 2

Ved udmeldelse frafalder fremtidige kontingentkrav øjeblikkeligt, hvorimod skyldigt kontingent vil blive indkrævet.

Stk. 3

Ved udmeldelse opgøres foreningens kassebeholdning og den udmeldte får halvdelen af sin andel af beholdningen. Andelen opgøres som 1/(antallet af medlemmer). Dette kun hvis den udmeldte har afholdt sit første arrangement (uden klubtilskud)

Ved udmeldelse tilfalder ingen af foreningens yderligere ejendele den udmeldte.

**§ 10 Eksklusion**

Stk. 1

Intet medlem kan ekskluderes uden en generalforsamlings beslutning.

**§ 11 Opløsning**

Stk. 1

Foreningen kan ikke opløses medmindre to tredjedele af samtlige medlemmer stemmer for det på en generalforsamling.

Stk. 2

Ved foreningens opløsning tager generalforsamlingen stilling til fordelingen af evt. aktiver.

Ændringer vedtaget på ordinær generalforsamling den 18. januar 2013. Vedtægterne er gældende fra denne dato og annullerer alle tidligere gældende vedtægter.